CELEX: 32017R1268
Language: et
Date: 2017-07-11 00:00:00
Title: Komisjoni rakendusmäärus (EL) 2017/1268, 11. juuli 2017, teatavate kaupade klassifitseerimise kohta kombineeritud nomenklatuuris

14.7.2017   
            
            
               ET
            
            
               Euroopa Liidu Teataja
            
            
               L 183/6
            
         KOMISJONI RAKENDUSMÄÄRUS (EL) 2017/1268,
   11. juuli 2017,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2017
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode valgete rafineeritud palmiõlist vahaterade kujul läbimõõduga umbes 1 mm.
                  Toote koostises on:
                  
                              —
                           
                           
                              hüdrogeenitud tahke palmisteariin,
                           
                        
                              —
                           
                           
                              hüdrogeenimata tahke palmisteariin,
                           
                        
                              —
                           
                           
                              optiline valgendi (umbes 0,01 massiprotsenti).
                           
                        Palmiõlist saadud palmisteariin teeb läbi mitmeastmelise fraktsioonimise ja tahke steariin (tahke osa) eraldatakse pehmest steariinist. Seejärel osa tahkest steariinist hüdrogeenitakse ja segatakse tahke steariini hüdrogeenimata osa ja optilise valgendiga. Seejärel vormitakse saadusest terad.
                  Toode on vahajas ja seda kasutatakse toorainena küünalde valmistamiseks.
                  Toote tilktemperatuur on 59,2 °C (± 0,5 °C) ja viskoossus mõõdetuna rotatsioon-viskosimeetriga tilktemperatuurist 10 °C kõrgemal ei ületa 10 Pa.s.
                  Toode pakendatakse 25 kg kottidesse.
               
               
                  3404 90 00 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 34 märkusega 5, esimene lõik täht a, ning CN-koodide 3404  ja 3404 90 00  sõnastusega.
                  Toodet ei või klassifitseerida rubriigi 1516  alla, sest see on hüdrogeenitud tahke steariini ja hüdrogeenimata tahke steariini segu. Toode on valmistatud viisil, mis ei ole hõlmatud rubriigiga 1516 , ning see ei ole õli ega rasv. Lisaks ei või toodet optilise valgendi sisalduse tõttu klassifitseerida rubriiki 1516 .
                  Toodet ei või klassifitseerida rubriigi 1517  alla, sest toode ei ole rubriigi 1517  rakendusvaldkonda kuuluv söödav segu ega valmistis.
                  Toodet ei või klassifitseerida rubriigi 1521  alla, sest see koosneb peamiselt palmisteariinist, mis on triglütseriid.
                  Vastavalt grupi 34 märkusele 5, esimene lõik täht a, kuuluvad keemilisel teel saadud orgaanilised vahajad tooted (ka siis, kui need on vees lahustuvad) rubriiki 3404 . Toode vastab ka tehisvaha kriteeriumidele (vt ka HSi selgitavad märkused, rubriik 3404 , punkt A).
                  Seepärast tuleb toode klassifitseerida CN-koodi 3404 90 00  alla kui muud tehisvahad ja vahavalmistised.